Medhu kandaalaafaivaa IPL aadhihtha dhuvahu alun fashanee\n17 ސެޕްޓެމްބަރ 2021 - 19:03:04\nކޮވިޑާ ގުޅިގެން ރައްކާތެރިކަމުގެ ފިޔަވަޅެއްގެ ގޮތުން މެދު ކަނޑާލާފައިވާ، އިންޑިއަން ޕްރިމިއަރ ލީގު އަންނަ އާދިއްތަ ދުވަހު އަލުން ފަށާނެއެވެ. މުބާރާތުގެ ކުޅުން އަލުން ފަށައިގެން ކުރިއަށް ގެންދާނީ ޔޫއޭއީގައެވެ.\nއޮނަތިރީސް މެޗަށް ފަހު ކުއްލި ގޮތަކަށް މުބާރާތް މެދު ކަނޑާލީ ކޮވިޑު ކޭސްތަކެއް ޓީމުތަކުގެ ކޭމްޕުން ފެނުމުން މިދިޔަ މެއި މަހުގެ ތެރޭގައެވެ. އޭރު އިންޑިޔާގައި މުބާރާތް ކުރިއަށް ގެންދިޔަނަމަވެސް ބާކީބައި ކުރިއަށް ގެންދަން ނިންމާފައިވަނީ ޔޫއޭއީގައެވެ.\nއާދިއްތަ ދުވަހު ކުޅޭ މެޗުގައި ވާދަކުރާނީ މުބާރާތުގެ އެންމެ ކާމިޔާބު ދެ ޓީމު ކަމަށްވާ މުމްބާއީ އިންޑިއަންސްއާ ޗެންނާއީ ސުޕަރ ކިންގްސްއެވެ.\nމުބާރާތުގެ ކުޅުން މެދު ކަނޑާލިއިރު މުބާރާތުގައި ކުޅެން ޖެހޭ ފަސްފޮޅަސް މެޗުގެ ތެރެއިން އޮނަތިރީސް މެޗުގެ ކުޅުންވަނީ ނިމިފައެވެ. މިދިޔަ އަހަރުގެ މުބާރާތްވެސް އެކި ފަހަރު މަތިން ފަސްކުރުމަށް ފަހު ބޭއްވީ ޔޫއޭއީގައެވެ.


Male' fiyavaa hurihaa rasheh ga jamaa'athugai namaadhu kurumuge hudha dheefi! – Iru\nމާލެ ފިޔަވައި ހުރިހާ ރަށެއްގައި ޖަމާއަތުގައި ނަމާދު ކުރުމުގެ ހުއްދަ ދީފި!\nއަންނަ ހޯމަ ދުވަހުން ފެށިގެން، މާލެ ފިޔަވައި ރާއްޖޭގެ ހުރިހާ ރަށެއްގައިި ޖަމާއަތުގައި ނަމާދު ކުރެވޭނެ ކަމަށް އިސްލާމިކް މިނިސްޓްރީން މިއަދު ބުނެފި އެވެ.\nމިސްކިތްތައް ހުޅުވައިލަން މިހާރު ހުއްދަ ނުދީ އޮތީ ހެލްތް ޕްރޮޓެކްޝަން އެޖެންސީން މޮނިޓަރިން އަށް ލާފައިވާ މާލެ އާއި ކުރިން މޮނިޓަރިންއަށް ލުމަށް ފަހު އެކަން އުވައިލިތާ 14 ދުވަސް ހަމަނުވާ ނުވާ ދެ ރަށެއްގަ އެވެ. އެ ދެ ރަށަކީ ށ. ނަރުދޫ އާއި ނ. މަނަދޫއެވެ.\nއިސްލާމިކް މިނިސްޓްރީގެ މީޑިއާ އޮފިޝަލަކު ވިދާޅުވީ މޮނިޓަރިން އުވާލި މުއްދަތު ހަމަވުމުން، އަންނަ ހޮނިހިރު ދުވަހު ނަރުދޫގައި ޖަމާއަތުގައި ނަމާދުކުރަން ފަށާއިރު އަންނަ ހޯމަ ދުވަހުން ފެށިގެން މަނަދޫ ގައި ވެސް ޖަމާއަތުގައި ނަމާދުކުރަން ފަށާނެ ކަމަށްށެވެ.\nކޮވިޑް-19 ފެތުރޭތީ ރައްކާތެރިކަމުގެ ފިޔަވަޅެއްގެ ގޮތުން، ރާއްޖޭގެ ހުރިހާ ރަށެއްގެ މިސްކިތްތައް ބަންދުކޮށްފައި ބެހެއްޓުމަށް ފަހު، މާލެއާ އެކު ހަތް ރަށެއް ފިޔަވައި އެހެން ރަށްތަކުގެ މިސްކިތްތަކުގައި ނަމާދުކުރުމުގެ ހުއްދަ ދޭން ނިންމީ މިދިޔަ މަހުގެ 24 ވަނަ ދުވަހު އެވެ.\nމާލެ ފިޔަވައި ހުރިހާ ރަށެއް ވެސް މިހާރު ވަނީ މޮނީޓަރިންގެ ހާލަތުން ނަގައިފަ އެވެ.


BREAKING: "Laadheenee" Bill Balaigane, Committee Ah Fonuvaifi - Vaguthu\nއާންމު ތަނެއްގައި މުސްލިމަކު ކާފަރު ކުރުމުގެ ތުހުމަތު ކުރުމަކީ ޖިނާއީ ކުށެއްގެ ގޮތުގައި ކަނޑައަޅާ ގޮތަށް ގާނޫނުލް އުގޫބާތު އިސްލާހު ގެނައުމުގެ ބިލު ތަޅުމަށް ބަލައިގަނެ ދިރާސާ ކުރަން ކޮމިޓީއަށް ފޮނުވަން ފާސްކޮށްފިއެވެ.\nބިލު ބަލައިގަންނަން ފާސްވުމުން ބިލު ދިރާސާ ކުރަން ފޮނުވީ ޖުޑިޝަރީ ކޮމިޓީއަށެވެ.\nއެ ބިލަކީ "ލާދީނިއްޔަތު" ފެތުރުމުގެ ޖާގަ ލިބޭ ގޮތަށް ފަރުމާކޮށްފައިވާ ބިލެއްގެ ގޮތުގައި ސިފަކޮށް ގިނަ ބަޔެއްގެ ކަންބޮޑުވުމާއި ފާޑުކިއުންތައް މި ބިލަށް އަމާޒުވެގެން ދިޔައެވެ.\nއަމާޒުވެފައިވާ ފާޑުކިއުންތަކަށް ހިސާން މިއަދު ރައްދު ދެއްވިއެވެ. އޭނާ ވިދާޅުވީ އެ ބިލު ފަރުމާ ކުރީ އިސްލާމީ ޝަރީއަތުގެ ހަމަތަކަށް ރިއާޔަތްކޮށްފައި ކަމަށެވެ. އަދި އެ ހަގީގަތް އޮޅުވާލަން ބަޔަކު މަސައްކަތް ކުރިޔަސް އޮޅުވާލެވެން ނެތް ކަމަށް އޭނާ ވިދާޅުވިއެވެ.\nނަފްރަތު އުފެއްދުމުގެ ބޭނުމުގައި ވަކި ތުހުމަތެއް ކުރުމަކީ އިސްލާމީ ޝަރީއަތުގައި ހުއްދަ ކަމެއް ނޫން ކަން ހިސާން ފާހަގަކުރެއްވިއެވެ. މި ގޮތުން އާންމު ތަނެއްގައި ތިބެ މީހަކަށް ޒިނޭގެ ތުހުމަތު ކުރުމާއި މުސްލިމަކު ކާފަރު ކުރުމުގެ ތުހުމަތު ވެސް އޭނާ ފާހަގަކުރެއްވިއެވެ.\nހިސާން ވިދާޅުވީ، މީހަކު އިސްލާމް ދީނާ ޚިލާފުވެއްޖެނަމަ ނަސޭހަތް ދިނުމަށް ބިލު ހުރަސް ނާޅާ ކަމަށެވެ. އަދި އެ ކަން ފާހަގަކުރަން ޚިޔާލު ފާޅު ކުރަން ވެސް ހުރަސް ނާޅާ ކަމަށެވެ.\nމި ބިލަށް އަމާޒުވާ ފާޑުކިއުންތަކަށް ރައީސް އިބްރާހީމް މުހައްމަދު ސޯލިހް ވެސް ރައްދު ދެއްވިއެވެ. އެމަނިކުފާނު ވިދާޅުވީ ސަރުކާރުން އެ ބިލު ހުށަހެޅީ ވަކި ބަޔެއްގެ ޚިޔާލަށް ހުރަސް އަޅަން ނޫން ކަމަށެވެ.\nމި ބިލަށް ފާޑުކިއުން އަމާޒުވެފައިވަނިކޮށް އިސްލާމް ދީނަށް ފުރައްސާރަ ކުރުމުގެ ޖިނާއީ ކުށް ތަފްސީލްކޮށް އިތުރު ބިލެއް ވެސް ހުށަހަޅާފައިވެއެވެ. އެ ބިލު ވެސް ހުށަހެޅުއްވީ ހިސާނެވެ. އެ ބިލުގެ ފުރަތަމަ ކިއުން ވަނީ މިއަދުގެ ޖަލްސާގައި އިއްވައިފައެވެ.\nޖޫން 15, 2021 14:30\nވަރަށް ދެރަ! 100% މުސްލިމް ގައުމެއްގައި އިސްލާމް ދީނަށް ފުރައްސާރަކުރާމީހުންނަށް އެއްވެސް ފިޔަވަޅެެއް ނޭޅޭތާގައި އެފަދަ މީހުންގެ ހިމާޔަތުގައި ބިލެއް އެކުލަވާލާ މަޖުލީހަށް ބަލައިގަތުން އެއްވެސް ހަމައަކުން ބަލައެއް ނުގަނެވޭ\nޖޫން 15, 2021 14:33\nތީ ވީދާލަންވެފައި އޮތް ބިލެއް.\nޖޫން 15, 2021 14:54\nޖަލު ބޮޑުކުރޭ. ފަނޑިޔާރުންނާ ޕްރޮސިކިއުޓަރުން ގިނަ ކުރޭ. ހިއުމަން ރައިޓްސް ކަެުންސިލަށް ޖަވާބުދޭން ބޭރުން 100 ލޯޔަރުން ހަޔަރ ކުރޭ.3ލައްކަ މީހުން އިސްލާމް ދީނުގެ ހައްގުގައި ޖަލަށް ދާން ތައްޔާރަށް މިތިބީ!!! މުރުތަދުންނަށް ލާދީނި ބޮޑުކާފަރު ގޮވާނަން.\nޖޫން 15, 2021 15:15\nނިކަން ގާތުން ތި ވެރިންގެ ކަންކަން އަފިރިން މި ދަނީ ބަލަމުން...އިންޝާ ﷲ އިސްލާމްދީނަށް ނަސްރު ލިބޭނެ މި ކަމުގައި ވެސް....ﷲ ގެ ރަޙްމަތުން މި ޤައުމުގެ ޚާއިނުންނާއި ޣައްދާރުންނާއި ކާފަރުންގެ އަށްދަށުން ކުރިން ވެސް މި ޤައުމު ސަލާމަތްކޮށްދެއްވި.... މި ޤައުމުން ބޮޑު ތަކުރުފާނެއް އަބަދުވެސް ދީނުގެ ހިމާޔަތުގެ ނިކުންނާނެ...އިންޝާ ﷲ\nޖޫން 15, 2021 15:32\nޖޫން 15, 2021 15:51\nދީނީ ކަންކަމުގެ ދޮރެއްދޮރުކަންޏެއް ނޭންގޭމީހުން ބިލު ބިލު ލީމަވާނެ ހައެއްޗެއް ތިހިރަވަނީ\nޖޫން 15, 2021 15:57\nވަރިހަމަ ބަލަ އއިގަނެ ގާނޫނަކަށް ހެދިޔަސް، ދީނަށް ފުރަ އްސާރަކޮށް ދީނުގެ ހުކުމް ތަކަށް ގޮންޖަހާ ރަސޫލާ މސ އވ އަށް ހަޖޫޖަހާ މީހުނާ ދިމާލަށް ލާ ދީނީ އޭ ނުގޮވާނެ ގޮތެ އް ނުވާނެ، އަދި ނުގޮވިޔަސް އެމީހަކު އިސްލާމަކަށް ވާނެ އެއްވެސް ގޮތެ އް ނޮ އޮއް ނާނެ ތަ އުބާ ނުވާހާ ހިނދަކު .\nޖޫން 15, 2021 17:02\nމިކަހަލަ ބިލް ހުށަހަޅާނީވެސް ލާދީނިއްޔަތައް ހިއްވަރުދޭމީހުން\nޖޫން 15, 2021 18:26\nކަބުލޯ ތިޔަހު ރިހާ ފި ރިހެނުންގެ ތެ ރެއަށް ވަދެ\nއިންނައި ރު ބު ރުގާ އަޅާބަލަ\nޖޫން 15, 2021 20:10\nލާދީނީއަކީ ކޯއްޗެއްކަން ނުދަންނަ މީހުން ލާދީނީ ކިޔުން މަނާކުރާނެ. ލާދީނީ ކިޔަނީ މީހަކު ކާފަރުކުރާކަށް ނޫން. ކިތަންމެ ވަރެއްވިޔަސް ލާދީނީ މީހަކު ލާދީނީ ނޫން ކަމަކަށް ނުވާނެ. އެ ޓެގެއް ނުވެސް ފިލުވޭނެ.\nޖޫން 15, 2021 20:55\nއާމުކޮށް ބޮލުގަ ރުމާފަޅި އަސޭގެން އުޅޭބޭފުޅުންނަކަށް ކަމަކުނުދާނެއް ”ލާދީނީ“ މިބަހެއް!މިކަބުލޭގެޔަށް އިނގޭބާ ދީނާދެކޮޅު މީހުނަށް ކިޔަނީ ކީކޭކަން...ދުނިޔޭގެ އެހެން ގައުމު ތަކުގައިވެސް އެމީހުންގެ ދީނާ ދެކޮޅުމީހުނަކިޔަނީ ހަމަ މިޒާތުގެ ބަސްތަށް. މިސާލު:އިގިރޭސީން ކިޔަނީ"އިރިލިޖަސް"، ހިންދީންކިޔަނީ "އާދާރުމިކް"، އުރުދޫބަހުގަ "ޔެއައިބް" ވީމާ ދިވެހިބަހުން ލާދީނީ ކިޔުމުންޖެހެނީ ކޮންކަހަލަ މައްސަލައެއް ކަމެއްނުވިސްނުން..


Addugai rey hingi accident gai aniya vi meehage haalu serious: Hithadhoo Regional hospital - The Press\nއައްޑޫ އެކްސިޑެންޓުގައި އަނިޔާވި މީހާގެ ހާލު ސީރިއަސް: ރީޖަނަލް ހޮސްޕިޓަލް\nއާމިނަތު ނިއުޝާ 18 May 2019, 10:37\nއައްޑޫގައި ހިނގި އެކްސިޑެންޓެއްގައި ކާރެއް ހަލާކުވެފައި\nއައްޑޫސިޓީގައި ރޭ ހިނގި ނުރައްކާތެރި އެކްސިޑެންޓުގައި އަނިޔާވީ މީހާގެ ހާލު ސީރިއަސް ކަމަށް އައްޑޫ ރީޖަނަލް ހޮސްޕިޓަލުން ބުނެފިއެވެ.\nހިތަދޫ ރީޖަނަލް ހޮސްޕިޓަލުން ބުނީ އަނިޔާވެގެން ފަރުވާދެމުންދަނީ 25 އަހަރުގެ ފިރިހެނަކަށް ކަމަށެވެ. އޭނާ ހޮސްޕިޓަލަށް ގެންގޮސްފައި ވަނީ ރޭ ދަންވަރު 2:15 ހާއިރު ކަމަށާ އެކްސިޑެންޓުގައި ގެއްލުން ލިބިފައި ވަނީ އޭނާގެ މޫނަށާއި ތުންފަތަށް ކަމަށެވެ. އެކްސިޑެންޓުގައި އަނިޔާވި މީހާ އަދިވެސް ހޭ އަރައިފައި ނުވާކަމަށް އެ ހޮސްޕިޓަލުން ބުނެއެވެ.\nއޭނާގެ ބޮލުގެ ނާޑިގަނޑަށް އަނިޔާވެފައި ވާކަމަށް ޑޮކްޓަރުން ލަފާ ކުރާ ކަމަށާ ނަމަވެސް އެ ހޮސްޕިޓަލުން ސީޓީ ސްކޭން ހެދެން ނެތުމުގެ ސަބަބުން ބޮލަށް ވެފައިވާ އަނިޔާތައް ދެނެގަނެވެން ނެތް ކަމަށް އެ ހޮސްޕިޓަލުން ބުނެއެވެ. އެހެން ކަމުން ވީ އެންމެ އަވަހަކަށް އޭނާ މާލެ ގެންދިޔުމުގެ މަސަތްކަތް ކުރަމުން ދާކަމަށް އެ ހޮސްޕިޓަލުން ބުނެއެވެ. އެންމެ އަވަހަށް މާލެ ފޮނުވެން އޮތީ ހެލިކޮޕްޓަރުގައި ނަމަވެސް އޭނާގެ ހާލު ސީރިއަސް ކަމުން ހެލިކޮޕްޓަރުގައި މާލެ ގެންދެވެން ނެތް ކަމަށާ ޗާޓާ ފްލައިޓެއްގައި މާލެ ފޮނުވުމުގެ މަސަތަކަތް ކުރަމުން ދާކަމަށް އެ ހޮސްޕިޓަލުން މައުލޫމާތު ދެއެވެ.\nމައުލޫމާތު ލިބިފައިވާ ގޮތުގައި އެ އެކްސިޑެންޓް ހިނގާފައި ވަނީ ކާރަކާއި ސައިކަލެއް ޖެހިގެންނެވެ. މި އެކްސިޑެންޓުގައި އަނިޔާ ލިބިފައިވަނީ ސައިކަލު ދުއްވަން އިން މީހާއަށް ކަމަށާ އިތުރު މީހަކަށް މި އެކްސިޑެންޓުގައި އެއްވެސް ވަރެއްގެ އަނިޔާއެއް ލިބިގެން ފަރުވާ ދީފައި ނުވާކަމަށް ހިތަދޫ ރީޖަނަލް ހޮސްޕިޓަލުން ވަނީ ބުނެފައެވެ.\nމި އެކްސިޑެންޓާ ގުޅޭގޮތުން ފުލުހުން މިހާތަނަށް އެއްޗެއް ބުނެފައެއް ނުވެއެވެ.


އެޑްމިން ސެކްޝަން، ރަސްމާދޫ ސްކޫލް، ރ. ރަސްމާދޫ، ދިވެހިރާއްޖެ\nލިޔަންކިޔަން އެނގުމާއެކު، މަޤާމުގެ މަސައްކަތްކުރުމުގެ ހުނަރު ނުވަތަ ޤާބިލްކަން ލިބިފައިވުން.\n1. ތަޢުލީމާއި ތަޖުރިބާ.\n5. ގިނަ ވަގުތު މަސައްކަތުގައި ހޭދަކުރެވޭނެ ފަރާތެއްކަމުގައިވުން.\n6. މުޢާމަލާތުކުރުމުގެ ހުނަރު.\n1. ސްކޫލުން ހަވާލުކުރާ ތަންތަން ސާފުކޮށް ބެލެހެއްޓުން.\n2. ގޯތިތެރެއާއި މަގުމަތި ސަރަހައްދުން ކުނިނަގައި، ވިނަނޮޅައި، ސާފުކުރުން.\n3. ސްކޫލުގެ އޮފީހާއި، ސްޓާފް ރޫމާއި، އެކަޑަމިކް ސެކްޝަނާއި، ފާޚާނާއާއި، އެތަންތާނގެ އެތެރޭގައި ހިމެނޭ އެންމެހައި ތަކެތި ސާފުކޮށް ބެލެހެއްޓުން.\n4. ބައްދަލުވުންތަކަށް ހޯލުގައި ތަކެތި އެތުރުން.\n5. ސުޕަވައިޒަރުންނާއި ޓީޗަރުންނަށް ދަންނަވައި، ސްކޫލުގެ ކިޔަވައިދިނުމާ ގުޅުންހުރި ކަންތައްތައް ކުރުން.\n6. ސްކޫލުގެ ދަރިވަރުންނާއި، މުވައްޒަފުންނާއި، ސްކޫލުގެ އަގު ހިފެހެއްޓުމަށް މަސައްކަތްކުރުން.\n7. ސްކޫލުގައި ކިޔަވައިދިނުމުގެ އިތުރަށް ހިންގާ އިތުރު ހަރަކާތްތަކުގައި ބައިވެރިވުމާއި، އޮފީހުގެ މަސައްކަތުގެ ދާއިރާގެ ތެރެއިން ހަވާލުކުރެވޭ އެހެނިހެން ކަންތައްތައް ކުރުން.\n1. ފުރިހަމަކޮށްފައިވާ އެޕްލިކޭޝަން ފޯމު (އެޕްލިކޭޝަން ފޯމު، ރަސްމީ ގަޑީގައި، މި ސްކޫލުގެ ކައުންޓަރުން ލިބެން ހުންނާނެއެވެ. އަދި ސިވިލް ސަރވިސް ކޮމިޝަނުގެ www.csc.gov.mv ގެ ވެބްސައިޓުން މި ފޯމު ޑައުންލޯޑްވެސް ކުރެވޭނެއެވެ.)\n2. ސިވިލް ސަރވިސް އަށް / ސަރުކާރަށް ޚިދުމަތްކުރުމުގެ އެއްބަސްވުމެއް އޮތް މުވައްޒަފުން، ކުރިމަތިލާ މަޤާމަށް ހޮވިއްޖެނަމަ، އަދާކުރަމުންދާ ވަޒީފާއިން ވީއްލުމާމެދު އިޢުތިރާޒެއް ނެތްކަމަށް، އެ މުވައްޒަފު ވަޒީފާ އަދާކުރާ އޮފީހުގެ ލިޔުމެއް.\n3. ލިބިފައިވާ ހުރިހާ ސެޓުފިކެޓުތަކުގެ ކޮޕީ.\n2017 ޖަނަވަރީ 16 ވާ ހޯމަަދުވަހުގެ 14:00 ގެ ކުރިން، ރަސްމާދޫ ސުކޫލަށް.\n- ވަޒީފާއަށް/ މަޤާމަށް މީހަކު ހޮވުމަށް ވަޒީފާއަށް ކުރިމަތިލާ ފަރާތްތައް ޝޯޓްލިސްޓް ކުރުމަށްފަހު، އިންޓަވިއު ބޭއްވޭނެ ތާޜީހެއް ސްކޫލުން އަންގާނެއެވެ.\n- އިންޓަވިއު ކުރެވޭނީ، އިޢުލާނުގައި ބަޔާންކުރެވިފައިވާ މަޤާމަށް ޝަރުޠު ހަމަވާ ކެންޑިޑޭޓުންގެ ތެރެއިން ޝޯޓްލިސްޓް ކުރެވޭ ފަރާތްތަކާއެވެ. މި ވަޒީފާއަށް އެދިފައިވާ، ޝަރުޠު ހަމަވާ ފަރާތްތަކުގެ އަދަދު 10 އަށްވުރެ ގިނަނަމަ، ތަޢުލީމާއި ތަމްރީނަށް ބަލައިގެން، 10 ފަރާތެއް ޝޯޓްލިސްޓް ކުރެވޭނެއެވެ.\n- އިންޓަވިއުއަށް ހާޒިރުވާއިރު، ވަޒީފާއަށް އެދޭ ފޯމުގައިވާ ލިޔުންތަކުގެ އަސްލު ގެންނަންވާނެއެވެ.\n- މި ސްކޫލްގެ މި މަޤާމަށް ހަމަޖެހިފައިވާ ދާއިމީ މުވައްޒަފު ވަޒީފާއަށް އަނބުރާ ނުކުތުމުން، ވޭޖް އެއްބަސްވުން ބާޠިލް ކުރެވޭނެއެވެ.\n- އިތުރު މައުލޫމާތު ސާފުކުރުމަށް ގުޅާނީ، 6580330 ނަންބަރު ފޯނާއެވެ.\n5 ރަބީޢުލްއާޚިރު 1438\n03 ޖަނަވަރީ 2017\nޕަބްލިޝްކުރި ތާރީޚު: 08 ޖަނަވަރީ 2017\nސުންގަޑި: 16 ޖަނަވަރީ 2017 1400


އިމްޕޯޓް ޑިއުޓީން 2.6 ބިލިއަން ރުފިޔާ ލިބިއްޖެ\nމިދިޔަ އަހަރު އިމްޕޯޓްގެ 34 ބިލިއަން ރުފިޔާ އަށް އަރާ\n6 ފެބްރުއަރީ 2017 | ހޯމަ 13:28\nމޯލްޑިވްސް ކަސްޓަމްސް ސަރވިސްގެ ތަފާސް ހިސާބް\nމިދިޔަ އަހަރު ރާއްޖެއިން އެކްސްޕޯޓުކުރެވުނު މުދަލުގެ އަގު 2015 ވަނަ އަހަރާ އަޅާބަލާއިރު 7% އިތުރުވެއްޖެއެވެ.\nކަސްޓަމްސްއިން އާންމުކުރި ތަފާސް ހިސާބުތަކަށް ބަލާއިރު 2015 ވަނަ އަހަރުގެ ނިޔަލަށް 3.7 ބިލިއަން ރުފިޔާގެ މުދާ އެކްސްޕޯޓް ކޮށްފައިވާއިރު 2016 ވަނަ އަހަރު މި އަދަދު ވަނީ 3.9 ބިލިއަން ރުފިޔާއަށް އިތުރުވެފައެވެ. ހުސްވި 2016 ވަނަ އަހަރު ދިވެހިރާއްޖެއިން އެކްސްޕޯޓްކުރި މުދަލުގެ %33 އެކްސްޕޯޓްކޮށްފައި ވަނީ ތައިލެންޑަށެވެ. ދެން އެންމެ ގިނައިން އެކްސްޕޯޓްކޮށްފައިވާ ސްރީލަންކާއަށް %11 އެކްސްޕޯޓް ކުރެވިފައިވާއިރު، ފާއިތުވި 2016 ވަނަ އަހަރު ޖުމްލަ އެކްސްޕޯޓްގެ %9 ހިއްސާކުރަނީ އެމެރިކާއިންނެވެ.\nތެލުގެ ބާވަތްތައް ހިމެނޭ ގޮތަށް އިމްޕޯޓް ޑިއުޓީ އާއި އެހެނިހެން ފީގެ ގޮތުގައި މިދިޔަ އަހަރު ލިބުނު އާމްދަނީ 2015 ވަނަ އަހަރާ އަޅާބަލާއިރު ވަނީ 8 އިންސައްތަ އިތުރުވެފައެވެ. ފާއިތުވި އަހަރު އިމްޕޯޓް ޑިއުޓީގެ ގޮތުގައި 2.6 ބިލިއަން ރުފިޔާ ލިބިފައިވާއިރު، 2015 ވަނަ އަހަރުގެ މިމުއްދަތުގައި ލިބިފައި ވަނީ 2.4 ބިލިއަން ރުފިޔާ އެވެ.\nވޭތުވެދިޔަ 2016 އަހަރުގެ ނިޔަލަށް ދިވެހިރާއްޖެއަށް އިމްޕޯޓުކުރެވުނު މުދަލުގެ ސީއައިއެފް އަގު ވަނީ މިދިޔަ އަހަރުގެ މި މުއްދަތާ އަޅާބަލާއިރު %12 އިތުރުވެފައިވެއެވެ. އަދި 2016 ވަނައަހަރުގެ ނިޔަލަށް 34 ބިލިއަން ރުފިޔާގެ މުދާ ދިވެހިރާއްޖެއަށް އެތެރެކޮށްފައިވާއިރު 2015 ވަނަ އަހަރުގެ އެމުއްދަތުގައި އެތެރެކޮށްފައި ވަނީ 31 ބިލިއަން ރުފިޔާގެ މުދަލެވެ.\nމިދިޔަ 2016 ވަނަ އަހަރު ރާއްޖެއަށް އިމްޕޯޓްކުރި މުދަލުގެ ތެރެއިން އަގުގެ ގޮތުން އެންމެ ބޮޑު ހޭދައެއް ކޮށްފައިވަނީ މެޝިނަރީ އާއި އިލެކްޓްރޯނިކްސްގެ ބާވަތްތަކަށެވެ. މިގޮތުން އިމްޕޯޓްކުރި މެޝިނަރީ އާއި އިލެކްޓްރޯނިކްސްގެ އަގަކީ 6.7 ބިލިއަން ރުފިޔާއެވެ. އެއީ، މިދިޔަ އަހަރު ރާއްޖެއަށް އިމްޕޯޓްކުރެވުނު މުދަލުގެ %21 އެވެ. ދެވަނައަށް އެންމެ ބޮޑު ހޭދައެއް ކޮށްފައިވަނީ ކާބޯތަކެތީގެ ބާވަތްތައް އިމްޕޯޓް ކުރުމަށެވެ. އެއީ 6.4 ބިލިއަން ރުފިޔާ19%) ) އެވެ. ތިންވަނައަށް އެންމެބޮޑު ހޭދައެއް ކޮށްފައިވަނީ ތެލުގެ ބާވަތްތައް އިމްޕޯޓްކުރުމަށެވެ. އެއީ 3.5 ބިލިއަން ރުފިޔާ (%11) އެވެ. މެޝިނަރީއަށް ހޭދަކުރެވިފައިވާ އަދަދު ބޮޑުވެފައިވަނީ ޗައިނާ-މޯލްޑިވްސް ފްރެންޑްޝިޕް ބްރިޖްގެ މަސައްކަތްތަކަށް އިމްޕޯޓްކުރެވުނު ތަކެތީގެ މިންވަރު ވަރަށް ބޮޑަށް އިތުރުވެފައި ވާތީ ކަމަށް ތަފާސް ހިސާބުތަކުން ދައްކައެވެ.\nފާއިތުވި އަހަރު ދިވެހިރާއްޖެއަށް އެންމެ ގިނައިން މުދާ އެތެރެކުރެވިފައި ވަނީ ޔުނައިޓެޑް އަރަބި އެމިރޭޓްސްއިންނެވެ. އެގޮތުން މިދިޔަ އަހަރު އެޤައުމުން 5.2 ބިލިއަން ރުފިޔާގެ މުދާ އެތެރެކޮށްފައިވާއިރު މިއީ މިދިޔަ އަހަރު ރާއްޖެއަށް ކުރެވުނު ޖުމްލަ އިމްޕޯޓްގެ %16 އެވެ. ދެން އެންމެ ގިނައިން ރާއްޖެއަށް މުދާ އިމްޕޯޓްކުރެވުނު ގައުމުތަކަކީ ސިންގަޕޯރ 4.7 ބިލިއަން ރުފިޔާ (14%) އަދި އިންޑިޔާ، 4.2 ބިލިއަން ރުފިޔާ (%13) އެވެ.


America Ga Higamundhaa Hamanujehun Thakuga Apple Store Falhaalaifi - Vaguthu\nކަޅު ނަސްލުގެ މީހެއްގެ ކަމަށްވާ ޖޯޖް ފްލޮއިޑް 46، ފުލުހުން ހައްޔަރު ކުރުމުގެ ތެރޭގައި މަރުވި މައްސަލަ ހޫނުވެ، ހިނގަމުންދާ ހަމަނުޖެހުންތަކުގައި އެ ގައުމުގައި ވެރިރަށަށް ވޮޝިންޓަންގައި ހުންނަ އެޕަލް ސްޓޯރެއް ފަޅާލައިފިއެވެ.\nމީސްމީޑިއާގައި މިހާރު އާންމުވެފައިވާ ވީޑިއޯތަކުން ފެންނަ ގޮތުގައި އެމެރިކާގައި މުޒާހަރާ ކުރަމުންދާ މީހުން އެޕަލް ސްޓޯރަށް ވަދެގަނެ، އެތަނުގައި ހުރި ތަކެއްޗަށް ގެއްލުންދީ ހަލާކު ކުރަމުންދާ މަންޒަރު ފެނެއެވެ. ފްލޮއިޑްގެ މަރާއި ގުޅިގެން މުޅި އެމެރިޔާގައި ދަނީ މުޒާހަރާކޮށް ހަމަނުޖެހުން ހިންގަމުންނެވެ. އަދި އެމެރިކާގެ ބައެއް ހިސާބުތަކުގައި ވަނީ ކާފިއު އިއުލާންކޮށްފައެވެ.\nއެ މީހުން އެޕްލް ސްޓޯއަށް ވަދެފައި ވަނީ އެ ތަނުގެ ގޭޓް ހަލާކުކޮށްލައިގެންނެވެ. އެޕްލް ސްޓޯރަށް ވަދެ ވައްކަންކޮށްފައި ވާއިރު، މީސްމީޑިއާގައި އާއްމު މީހަކު ވަނީ ހަމަނުޖެހުން ހިންގި މީހުން ނުކުމެގެން ދިޔަ އިރު އެތަނުގައި އެއްވެސް އެއްޗެއް ނެތް ކަމަށް ބުނެފައެވެ.\nއަދި ފުލުހުން އެ ތަނަށް އައުމަށް7މިނިޓެއްހާ އިރު ނެގި ކަމަށް އެމީހާ ބުންޏެވެ.\nފްލޮއިޑް، މިދިޔަ ހޯމަ ދުވަހު ހައްޔަރު ކުރަން އުޅުމުގެ ތެރޭގައި ފުލުސް މީހަކު ވަނީ ފްލޮއިޑް ވައްޓާލައި ބާއްވައިގެން ކަކުލުން ކަރަށް އަރާ އަނިޔާކުރި މައްސަލައެއް ފެންމަތިވިއެވެ. އެ ހާދިސާގެ ވީޑިއޯ ފުޓޭޖް އާންމުވެފައިވާ އިރު، އޭރު ފްލޮއިޑް ދިޔައީ އޭނާ ހާސްވެގެން މަރުވަނީ ކަމަށް ގޮވަމުންނެވެ. އޭނާ ހައްޔަރު ކުރުމުގެ މަސައްކަތް ފުލުހަކު ކުރީ ފޭކް ނޫޓުތަކެއް ގެންގުޅޭ ކަމަށް ތުހުމަތު ކުރެވިގެންނެވެ.\nޖޫން 1, 2020 15:43\nއެމެރި ކާގައި ވެސް އަދު ދުވަހު މުޒާހަރާ ތެރެއިން ގާބުރި ޢެއްލިމާ މި ވީ ހައްދުން ނެއްޓި، ހައްދު ފަހަނަ އެޅީ ކަމަށް! މުޒާހަރާ އަށް ނު ކުންޖެހުނު ސަބަބު އޮތީ އޮތް ތާ ކު! މި ވެރިން އެންމެންގެ ޙާލު ހަމަ އެއްވަރު!\nވެރި މީހާ ބަން ކަރަށް ވަދެ ފިއްލެވީ ކަމަށް ޚަބަރުތަށް ކިޔަނީ!


Hongkong Match ge ticket 50 adi 150 rufiyaa ah\nހޮންކޮން މެޗުގެ ޓިކެޓް 50ރ. އާއި 150ރ. ދެމެދުގައި\nހޮންކޮން އާއި ރާއްޖެ އެ ގައުމުގައި ކުޅުނު މެޗުގެ ތެރެއިން. މި މެޗުން ރާއްޖެ ބަލިވީ 2-0އިން.\nވޯލްޑް ކަޕް ފުޓްބޯޅަ މުބާރާތުގެ ކޮލިފައިންގައި އަންނަ ބުރާސްފަތި ދުވަހު ރާއްޖެ އާއި ހޮންކޮން ބައްދަލުކުރާ މެޗުގެ ޓިކެޓް މިއަދު ހަވީރު ވިއްކަން ފަށާއިރު ޓިކެޓް އަގުތައް 50ރ. އާއި 150ރ. ދެމެދުގައި ބަހައްޓަން އެފްއޭއެމުން ނިންމައިފި އެވެ.\nގައުމީ ފުޓްބޯޅަ އިދާރާއިން ނިންމާފައިވަނީ މިއަދު ހަވީރު ހަތަރެއް ޖަހާއިރު ގަލި ދަނޑުން ޓިކެޓް ވިއްކަން ފަށާއިރު ސިޑިބަރީގެ ޓިކެޓް 50ރ. އަށް ވިއްކާށެވެ. ގޮނޑިބަރީގެ އެންމެ ދެ ފަރާތުން ޖާގަ ލިބޭނީ 100ރ. އަށެވެ. އަދި ރޮސްޓްރަމްގެ ދެ ފަރާތުން ޖާގަ ލިބޭނީ 150ރ. އަށެވެ.\nއެފްއޭއެމުން ނިންމާފައިވަނީ އެކަކަށް ފަސް ޓިކެޓަށްވުރެ ގިނައިން ނުވިއްކާށެވެ.\nހޮންކޮން މެޗަށް ގައުމީ ޓީމު ނުކުންނައިރު މިއީ ކޮލިފައިންފައި ގަލޮޅު ދަނޑުގައި ކުޅެ ދެ ވަނަ މެޗެވެ. މީގެ ކުރިން ގަލޮޅު ދަނޑުގައި ކުޅުނީ ގަތަރު މެޗެވެ. އެ މެޗުން ރާއްޖެ ބަލިވީ އެންމް ފަހު ވަގުތު ގަތަރު ޖެހި ގޯލުންނެވެ. ހޮންކޮން އާއި ރާއްޖެ އެ ގައުމުގައި ކުޅުނު މެޗުން ރާއްޖެ ބަލިވީ 2-0އިންނެވެ. ކޮލިފައިންގައި މިހާތަނަށް ރާއްޖެ މޮޅުވީ ބޫޓާން އަތުން އެކަންޏެވެ. އެއީ 4-3އިންނެވެ. ރާއްޖެ އާއި ޗައިނާ ކުޅުނު މެޗު 3-0އިން ޗައިނާ ކާމިޔާބު ކުރިއިރު ގަތަރުގައި ކުޅުނު މެޗުން ބަލިވީ 4-0އިންނެވެ.


މިނިވަން ދުވަސް: މިނިވަންކަމެއް އިހުސާސެއް ނުކުރެވެނީ…Mikal News\nމި މިނިވަންދުވަހު މިނިވަންކަމުގެ އުފަލެއް ނުލިބޭ!\nމިނިވަން ދުވަސް: މިނިވަންކަމެއް އިހުސާސެއް ނުކުރެވެނީ…\n26 ޖުލައި 2015, 11:21 |\nމިއަދަކީ ދިވެހިރާއްޖެ އިނގިރޭސިންގެ ހިމާޔަތުން މިނިވަންވިތާ 50 އަހަރު ފުރޭ ދުވަހެވެ. ފުވައްމުލަކަށް ވެސް ނިސްބަތްވާ އިބުރާހިމް ނާސިރުގެ ބޮޑުވަޒީރުކަމުގައި ރާއްޖެއަށް ފުރިހަމަ މިނިވަންކަން ހޯދައިދިން ނަމަވެސް އެމަނިކުފާނާއި މެދު ދެން އައި ރައީސް މައުމޫނުގެ ވެރިކަމުގައި ކަންތައް ވެގެން ދިޔައީ އިންތިހާއަށް ހިތްދަތިކުރުވާ، ދުށްމިނެއްގެ ލޮލުން ވެސް ކަރުނަ ފާއްދާލާ ފަދަ ނިކަމެތި ގޮތަކަށެވެ. އަމިއްލަ ގައުމުގައި ނުހުރެވި ޖާނު ސަލާމަތްކުރުމަށް ސިންގަޕޫރަށް ހިޖުރަކުރެއްވީއެވެ. މާލު ސަރުކާރަށް ހިފީއެވެ. އަމަލުކުރީ ހަޑިހުތުރު ގޮތްގޮތަށް ކާޓޫނާއި ލަވަޔާއި މުޒާހަރާތަކުނެވެ.\nމިއީ މިނިވަންކަން ހޯދައިދިން ފަރާތާއި މެދު ދިވެހި ދައުލަތުން އެއިރު އަމަލުކުރި ގޮތަށްވާ ހިނދު އެއީ އުފާކުރަން އަޅުގަޑު އެދޭ ކަމެއް ނޫނެވެ. ގޮތެއްވެސް ނުމެ ނޫންމެއެވެ. މިނިވަންކަން ހޯދައިދިން ފަރާތުގެ “ބޮލަށް ފައިން އަރާފައި” މިނިވަންކަމުގެ އުފާފާޅުކުރާ ކަމުގެ ގޮތްދައްކާ މީހުން ވެސް އުޅޭނެކަމީ ދުނެޔޭގެ ހަގީގަތެއްކަން އަޅުގަޑުވެސް ގަބޫލުކުރަމެވެ. އެކުގައި އުޅޭ ރަޙުމަތްތެރިޔާގެ ހުރިހާ ފައިދާއެއް ނަގާފައި އޭނާގެ ބޮލަށް ފައިން އެރުން ނުވަތަ އޭނާގެ ދުވަސް ދުއްވާލުން އެއީ މިދިވެހި ފަސްގަޑުން މަދުން ނަމަވެސް ފެންނަ ކަންތައްތަކެވެ. ހަމަގައިމުވެސް އެކަމާ އަޅުގަޑު ފަޚުރެއް ނުވަމެވެ. މިނިވަންކަން މިއަދު އިޙުސާސު ނުވަނީ މިއުސޫލު އިޔާދަވާކަމަށް ފެންނާތީއެވެ.\nދެން ތަންކޮޅެއް ފަހުގެ ހާލަތަށް ފިކުރު ހިންގާލާއިރު ތަފާތު ފެނި، މިނިވަންކަމުގެ ރަހަ އޭގެ އަސްލު މިނުން ލިބެން ފެށުނުކަމަށް އިހުސާސު ކުރެވެން ފެށުނެވެ. މިރާއްޖޭގެ ތާރީޚު ދުށް އެންމެ މިނިވަން ދައުލަތް އުފެދިގެން ދިޔައީ 2008ގައި ރައީސް ނަޝީދުގެ ވެރިކަން ފެށުނު ހިސާބުން ކަމަށް އަޅުގަޑު ގަބޫލުކުރަމެވެ. އެންމެ އާދައިގެ ނިކަމެތި މީހާވެސް އޭނާގެ ހައްގުތަކާއި މިނިވަންކަން ހޯދުމަށް އަޑުއުފުލީ ބިރެއް ފަސްޖެހުމެއް ނެތިއެވެ. ޖަލުގެ ތޭރިތަކުގެ ބިއްދޮށުގައި ނުހައްގުން އަނިޔާ ނުލިބޭނެކަމާއި، އުމުރު ހޭދަކުރަން ނުޖެހޭނެކަން އަމިއްލައަށް ވެސް ގަބޫލު ކުރެވިގެންނެވެ. ދިވެހި މިނިވަން މާހައުލުގައި ރައްޔިތުމީހާއަކީ ވެރިކަމުގެ ފެށުން ކަމަށް ވިސްނެން ފެށިއެވެ. ވެރިމީއާއަކީ ރައްޔިތުމީހާގެ ޚާދިމުން ކަމުގައި ބެލެވެން ފެށި، މިނިވަންކަމުގެ އުޖާލާ މުޅިން އައުބާބެއް މިދިވެހި ބިމަށް ގެނެސްދެމުންނެވެ. ނަމަވެސް އެކަން މާކަ ގިނަ ދުވަހަކު ދެމިނޯވެ ބީވެގެން ދިޔައީއެވެ.\nމިއަދުގެ ހާލަތަށް ވިސްނަމާ ހިނގާށެވެ. އަޅުގަޑުމެން އެންމެންގެ މިނިވަންކަމަށް ޖާނާއި މާލުން ގުރުބާންވި އެތައް ދިވެހި ދަރިންނެއް ނުހައްގުން ހިފާ ހައްޔަރުކޮށް ޖަލުގައި ވަނީ ބަންދުކޮށްފައެވެ. މިނިވަންކަމަށް ޚަރަދުކުރާހެން ހީވާ ވިޔަފާރިވެރިން ވެސް ބަނގުރޫޓުކޮށް “ކުޑަކަކޫ މައްޗަށް” ތިރިކުރުވަނީއެވެ. މިނވަންކަމުގެ އަޑުއުފުލަން ގެންގުޅުނު ލައުޑު ސްޕީކަރުތައް ވެސް ވަނީ “ކުޑަގޮޅީ”ގައެވެ. މިނިވަންކަމުގެ އަޑު އިއްވަން ދުއްވި ޕިކަޕުތަކާއި ލޮރީ، ދޯނިފަހަރުތައް ހިފަހައްޓައި ބަންދުކުރަނީ އެވެ. މިނިވަންކަމަށް އަޑު އުފުލުމުން ޓެރަރިސްޓަކަށް ވެސް ހަދަނީއެވެ. ވަޒީފާގައި އުޅޭންޏާ އަޅުވެތިކަން ގަބޫލުކުރަން މިއަދު މަޖުބޫރު ކުވަމުން ދަނީ އެވެ. ދައުލަތުގެ ކުންފުންޏެއްގެ މުވައްޒަފަކަށް އަމިއްލަ ފޭސްބުކު އެކައުންޓެއްގައި ވެސް މިނިވަން ކަމާއެކު ޚިޔާލު ފާޅުކުރާކަށް ނުކެރެނީ ވަޒީފާ ގެއްލިދާނެކަމުގެ އިންޒާރަށެވެ. ހިތާއި ދެކޮޅަށް ވެސް ކުލަބޮކިލާންށާއި، “މަތިން އަންނަ” އޯޑަރުތަކަށް ޖަލްސާތަކަށް ދަނީ ހާޒިރީ ބަލާފައި ކަނޑާލި މުވައްޒަފުންނަށް ވީގޮތް ތިމާއަށް ވެ ތިމާގެ އާއިލާ ބިކަވުމަށް ނޭދޭތީއެވެ. މިއީ މިއަދުގެ މިދިވެހި ޖައްވުގެ ޙާލަތެވެ. މިހާލަތުގައި ހަމަޔަގީނުންވެސް އަޅުގަޑަކަށް މިނިވަންކަމެއް އިޙުސާސެއް ނުކުރެވެއެވެ. މިކަނ އަޅުގަޑަށް ސިފަކުރެވެނީ ހޮޅިން ދިވެހި ރައްޔިތުންގެ ކަރަށް ގަދަކަމުން “ރާ އެޅި” ފަދަކަމެއްގެ ގޮތުގައެވެ.\nމިފަދަ އަޅުވެތިކަމެއްގެ ހަރުކަށިކަމާއި ދެކޮޅު ހަދަން ކެރެނީ މަދު ދިވެއްސަކަށެވެ. އެމީހުން މިއަދު އެތިބީ ޖަލުގެ ތޭރިތަކުގެ ބިއްދޮށުގައި އޮބަހައްޓާފައެވެ. ބައެއްމީހުން އަތުނުޖެހެން ވެގެން އަމިއްލައަށް އަރުވާލެވިގެން މިއަދު އެތިބީ އެއްކަލަ އިނގިރޭސިންގެ މިނިވަންކަމުގެ ހިޔަލުގައެވެ. ދައުލަތުގެ ދެވަނައަށް އެންމެ އިސްމީހާ ނާއިބު ރައީސް ވެސް (މިހާރުވަކި ކުރެވިފައި) ހުރީ އިނގިރޭސިންގެ މިނިވަންކަމުގެ ހިޔަލުގައި އަރުވާލެވިގެންނެވެ. ވީއިރު ކިތަންމެ ކުލަބޮއްކެއް ވެރިރަށް މާލޭގައި ދިއްލިޔެއްކަމަކު މިނިވަންކަމުގެ އިޙުސާސެއް އަޅުގަނޑަށް ނުލިބެނީ މިދެންނވި ސަބަބުތަކާހެދިއެވެ. ގިނަ ދިވެހިންގެ ބަހުން އެމީހުން މިއަދު މިތިބީ ގޮތްހުސްވެ އަޅުވެތިކަން ވެސް “އޯކޭ” ކޮށްލައިގެން، މިނިވަންވުމުގެ ފުރުސަތަކަށް ބަލަބަލައެވެ. ހިތާހިތާ އަޅުގަޑަށް ވެސް ސުވާލު ކުރެވެނީ މިއީ އަޅުގަޑުގެ ވެސް ހާލަތު ނޫން ބާވައެވެ؟\nވީއިރު މިނިވަންކަމުގެ އިހުސާސު ތިބާއަށް ކުރެވެނި ކިހިނެތް ހެއްޔެވެ؟


Asensio Ge2Goalaa Eku Real Ah Udhagoo Molhe - Vaguthu\nއެސެންސިއޯގެ ދެ ގޯލާއެކު ރެއާލް އަށް އުނދަގޫ މޮޅެއް\nމާކޯ އެސެންސިއޯގެ ދެ ގޯލާއެކު ސްޕެނިޝް ލީގުގައި ރޭ ރެއާލް ބެޓިސް އާއި ދެކޮޅަށް ކުޅުނު މެޗު 3-5 އިން ރެއާލް މެޑްރިޑުން ކާމިޔާބުކޮށްފިއެވެ.\nރޭގެ މޮޅާއެކު ލީގުގެ ހަތަރުވަނައިގައި ރެއާލް މިހާރު އޮތީ 45 ޕޮއިންޓާ އެކުއެވެ. ތިންވަނައިގައި 46 ޕޮއިންޓާ އެކު ވެލެންސިޔާ އޮތްއިރު ދެވަނައިގައި 55 ޕޮއިންޓާ އެކު އޮތީ އެތްލެޓިކޯ މެޑްރިޑެވެ. އަދި އެއްވަނައިގައި 62 ޕޮއިންޓާ އެކު އޮތީ ބާސެލޯނާއެވެ.\nފޯރިގަދަ ކުޅުމެއް ރޭގެ މެޗުގައި ފެނިގެންދިޔައިރު މެޗުގެ 11 ވަނަ މިނެޓްގައި އެސެންސިއޯ ވަނީ ރެއާލް އަށް ލީޑު ނަގާދީފައެވެ. މި ގޯލަށްފަހު ބެޓިސް އިން ކުޅުން ރަނގަޅު ކުރިއިރު މެޗުގެ 33 ވަނަ މިނެޓްގައި މަންޑީ ވަނީ އެޓީމަށް ނަތީޖާ އެއްވަރުކޮށްދީފައެވެ. އަދި އޭގެ ހަތަރު މިނެޓްފަހުން ބެޓިސް އިން ވަނީ މެޗުގެ ލީޑު ވެސް ނަގާފައެވެ. ބެޓިސްގެ ދެވަނަ ގޯލަކީ ރެއާލްގެ ޑިފެންޑަރު ނާޗޯ އަތުން ބައިކޮޅަށް ވަތް ގޯލެކެވެ.\nބެޓިސް ލީޑުގައި އޮވެ ފުރަތަމަ ހާފް ނިމުނުއިރު ދެވަނަ ހާފްގެ ކުރީކޮޅު ސާޖިއޯ ރާމޯސް ވަނީ ރެއާލް އަށް ނަތީޖާ އެއްވަރުކޮށްދީފައެވެ. ދެވަނަ ހާފްގައި ރެއާލްގެ ފަރާތުން ރަނގަޅު ކުޅުމެއް ފެނިގެންދިޔައިރު އެޓީމުގެ ތިންވަނަ ގޯލު މެޗުގެ 59 ވަނަ މިނެޓްގައި ކާމިޔާބުކޮށްދިނީ އެސެންސިއޯއެވެ. ރެއާލްގެ ހަތަރުވަނަ ގޯލު މެޗުގެ 65 ވަނަ މިނެޓްގައި ރޮނާލްޑޯ ކާމިޔާބުކޮށްދިން އިރު މެޗުގެ 85 ވަނަ މިނެޓްގައި ބެޓިސް އިން ވަނީ ގޯލެއް ކާމިޔާބުކޮށް ނަތީޖާގެ ފަރަގު ކުޑަކޮށްފައެވެ.\nނަމަވެސް ރޮނާލްޑޯ ބޭލުމަށްފަހު މެޗުގެ ފަހުވަގުތުކޮޅުތެރޭ ކުޅެން އެރި ކަރީމް ބެންޒެމާ ވަނީ ރެއާލްގެ ފަސްވަނަ ގޯލު ކާމިޔާބުކޮށްދީ އެޓީމަށް މި މެޗުން ތިން ޕޮއިންޓު ކަށަވަރުކޮށްދީފައެވެ.\nރެއާލް ރޭ މޮޅުވިއިރު ލީގުގެ ދެވަނައިގައި އޮތް އެތްލެޓިކޯ މެޑްރިޑު ވަނީ 0-2 އިން އެތްލެޓިކް ބިލްބާއޯގެ މައްޗަށް ކުރި ހޯދާފައެވެ.\nމަޔޯކާ އަތުން ބާސެލޯނާއަށް ހަނި މޮޅެއް\nރެއާލް މެޑްރިޑު 2022 ވަނަ އަހަރު ފެށީ ބައްޔަކުން\nރެއާލުން އަހަރު ނިންމާލީ މޮޅަކާއެކު އެއްވަނައިގައި ބޮޑު ލީޑަކާއެކު


MP Ali Kiyuvvai dhevvi 30 Number Kanvaaru Roalun Dheyha Vanee Kon kameh!\nމެމްބަރު ޢަލީ ކިޔުއްވައިދެއްވި 30 ނަމްބަރު ކަންވާރު ރޯލުގެ ވާހަކައިން ދޭހަވަނީ ކޮންކަމެއް؟\nރައްޔިތުންގެ މަޖިލިސްގައި އިއްޔެ އޮތް 2020 ވަނަ އަހަރުގެ ދެވަނަ ދައުރުގެ9ވަނަ ޖަލްސާގެ އެޖެންޑާގެ ނަމްބަރުތައް ނިއުޅެމުންގޮސް ޖަލްސާ ނިންމާލެއްވުމުގެ ކުރިން މަޖިލިސް ރިއާސަތުން މަޖިލިސް ރައީސް، ރައީސް މުޙައްމަދު ނަޝީދު މަޖިލިސްގެ އިތުރު އެހެން މަސައްކަތްތަކުގެ ބައިން، ބަހުސަށް ހުޅުވާލި މައްސަލައިގެ ބަހުސްގެ ވަގުތުގައި އެންމެ ފަހު މެމްބަރެއްގެ ގޮތުން ވާހަކަ ދެއްކެވީ، ކެންދޫ ދާއިރާގެ މަޖިލިސް މެމްބަރު ޢަލީ ޙުސައިނެވެ.\nމަޖިލިސް މެމްބަރު އަދި މަޝްހޫރު ޤާނޫނީ ވަކީލު ޢަލީ ޙުސައިނަށް ލިބިލެއްވި ފުރުޞަތުގެ ބޭނުން ކުރެއްވީ ކުރުކޮށް ފޮނިކޮށް ވިދާޅުވި “ބުރަދަން ހުރި” ޖުމްލަ ތަކަކުންނެވެ. މެމްބަރު ޢަލީ އެ ވިދާޅުވި 30 ނަންބަރު ކަންވާރުރޯލުގެ ވާހަކައިން ދޭހަވާ ކަމަކަށް ފިކުރު ހިންގާލަން ފަސޭހަވާނީ ރިޔާސަތުން ހުޅުވައިލެއްވި މައްސަލަ ފަހުމްވެގެން ކަމަށްވާތީ އެ މައްސަލަ ފުރަތަމަ ހިމަަނައިލާނަމެވެ.\n” އަޅުގަނޑު ދެންނެވިން؛ އަފްރާޝީމް ޢަލީގެ މައްސަލައާއި އަދި ޖުމުލަކޮށް މަރައިލާފައި އަދި\nގެއްލިފައިވާ މީހުންގެ މައްސަލައާ ގުޅޭ ގޮތުން އުފެދިފައިވާ ކޮމިޝަނާއި، ހެދިފައިވާ ރިޕޯޓާއި، އެ ރިޕޯޓުތަކުގެ މައްޗަށް މި މަޖިލީހުން ކުރެވިފައި ހުރި މަސައްކަތާއި، ދެން މިހާރު މި މަޖިލީހަށް އެ ކޮމިޝަންތަކުން ދެއްވާފައިވާ ޖަވާބާ؟ މި ކަންކަމާ ގުޅޭ ގޮތުން އަޅުގަނޑު އިއްޒަތްތެރި މެންބަރުންނަށް އަޅުގަނޑަށް ފެންނަ ކުޑަ ޚުލާސާއެއް ދަންނަވައިފިން. އަޅުގަނޑު އެހެންވީމާ. މިހާރު މި ފުރުޞަތުއަރުވަނީ ކުރިއަށް އަޅުގަނޑުމެން ދާނެ ގޮތަކާ ގުޅޭ ގޮތުން ފެނިވަޑައިގަންނަވާ އެއްޗެއް ވިދާޅުވުމުގެ ފުރުޞަތު އެރުވުމަށްޓަކައި، ބަހުސްގެ ވަގުތު އަޅުގަނޑު ހުޅުވައިލައިފިން ބައިގަޑިއިރުގެ.” މަޖިލިސްގެ ރައީސް ފަހު ފުރުޞަތުގައި މައްސަލަ ހުޅުވާލައްވައި، ބަހުސަށް ޖާގަ ދެއްވަމުން ވިދާޅުވިއެވެ.\nކެންދޫ ދާއިރާގެ މެންބަރު ޢަލީ ޙުސައިން ވާހަކަދެއްކެވުން:\n” ޝުކުރިއްޔާ އިއްޒަތްތެރި ރައީސް. އަޅުގަނޑުމެން މިއަދު މި ބަލަންޖެހެނީ މިހާރު މި އޮތް ހިސާބުން ދެން ކިހިނެއްތޯ މި މައްސަލަ ޙައްލުކުރާނީ. އަޅުގަނޑު ކޮންމެހެން ދަންނަވާކަށް ނެތިން، 30 ނަންބަރު ކަންވާރުރޯލު އޮޅުން ނުވަތަ ހީގަތީ ކިހިނެއްވެގެން ކަމެއް. އެހެންނަމަވެސް، އަޅުގަނޑަށް އެނގޭހާ ވެސް އެއްޗަކީ، 30 ނަންބަރު ކަންވާރު ރޯލެއް އެވަރަށް ހީގަނެ، އޮޅުނީމާ ކުރެވޭނެ އޮންނާނީ2ކަމެއް. އެއީ އެއް ގޮތަކީ، ކޮޅުބައިން ދެމުން. އަނެއް ގޮތަކީ، ދެކޮޅުން ކަނޑާފައި އަލުން ގުޅުވުން. އެނޫން އެއްވެސް ގޮތަކަށް އެކަމެއް ނުކުރެވޭނެ. ދެއްވި ފުރުޞަތަށް ޓަކައި ވަރަށް ބޮޑަށް ޝުކުރިއްޔާ. “\nމެމްބަރު ޢަލީ ހުސައިން ވިދާޅުވިއެވެ.\nމެމްބަރު ޢަލީ ބަހުސް މާ ދިގު ނުކުރަށްވައި ވިދާޅުވީ މާނަ ފުން ބަސްކޮޅެކެވެ. ރިޔާސަތުން ހުޅުވާލި މައްސަލައަށް މެމްބަރު ޢަލީއަށް ފެނިވަޑައިގަތް ހައްލަކީ 30 ނަންބަރު ކަންވާރު ރޯލެއް އެވަރަށް ހީގަނެ، އޮޅުނީމާ ކުރެވެން އޮތް ދެ ކަމެއް ކުރުމެވެ. އެ ދެކަމަކީ އެ ކަންވާރު ރޯލު ކޮޅުބައިން ދެމުން ނުވަތަ ދެކޮޅުން ކަނޑާފައި އަލުން ގުޅުވުމެވެ.\nއިއްޔެގެ ޖަލްސާގައި މަޖިލިސް ރައިސް، ރައީސް ނަޝީދު ވަނީ ގޮތް ނޭނގޭ މަރުތަކާއި މީހުން ގެއްލުވައިލުމުގެ މައްސަލަތައް ބަލާ ކޮމިޝަނުގެ ތަހުގީގުތައް އިތުރަށް ކުރިއަށް ނުގެންދެވޭނެ ކަމަށް ބުނެ، އެ ކޮމިޝަނުން ރައްޔިތުންގެ މަޖިލީހަށް ސިޓީއެއް ފޮނުވާފައިވާ ކަަމަށް ވިދާޅުވެފައެވެ.\nއެމަނިކުފާނު އެހެން ވިދާޅުވިތާ މާގިނަ އިރެއްނުވެ މަރުކޮމިޝަނުން އެކަމާއި ގުޅިގެން ބަޔާނެއް އާންމުކުރިއެވެ. އެކަމާއި ގުޅިގެން ގިނަބައެއްގެ ފާޑުކިއުން އަމާޒުވެފައި ވަނިކޮށް އެ ކޮމިޝަނުން ނެރުނު ބަޔާނެއްގައި ބުނީ، ކޮމިޝަންގެ މަސައްކަތް ހުއްޓުމެއް ނެތި ކުރިއަށް ގެންދާ ކަމަށާއި ތަހުގީގުތައް ހުއްޓާލައިފައިވާ ކަމަށް ރައްޔިތުންގެ މަޖިލީހަށް އަންގައިފައި ނުވާނެ ކަމަށެވެ.\nއެ ކޮމިޝަންގެ މަސައްކަތްތައް ގޮސްފައިވާ ހިސާބު އަންގަން އެދިފައިވާތީ، ކޮމިޝަނުން ބަލަމުންދާ މައްސަލަތަކުގެ ތަހުގީގު މިހާރު ކުރިއަށް ގޮސްފައިވާ ހިސާބާއި ކޮމިޝަނުން ބަލަމުންދާ މައްސަލަތަކުގައި ހެކި ހޯދުމަށް ހުރި ގޮންޖެހުންތަކުގެ ވާހަކަ ރައްޔިތުންގެ މަޖިލީހަށް އަންގާފައިވާ ކަމަށާއި، ނަމަވެސް އެ ކޮމިޝަނުން ބަލަމުންދާ އެއްވެސް މައްސަލައެއްގެ ތަހުގީގު، އިތުރަށް ކުރިއަށް ގެންދެވެން ނެތް ކަމަށް އަންގައިފައި ނުވާނެ ކަމަށް އެ ބަޔާނުގައި އެ ކޮމިޝަނުން ވަނީ ބުނެފައެވެ.\nމިހާރު މެމްބަރު ޢަލީ އެ ވިދާޅުވި 30 ނަންބަރު ކަންވާރުރޯލުގެ ވާހަކައިން ދޭހަވި ކަމަކަށް ވިސްނުން ހިންގާލަން ފަސޭހަ ވާނެ ކަމަށް ދެކެމެވެ. އެ ވިދާޅުވި ބަސްތަކުގެ މާނަ ފުންވެފައި، ހުރި ބުރަދަނެއްގެ ސަބަބުން އަޅުގަނޑުގެ ވިސްނުމަށްއައި ކަމެއް ތިލަކޮށްނުލައި، މި ދޫކޮށްލީ ކިޔުން ތެރިންނަށެވެ.\nފާހަގަ: އަލީ ހުސައިން\nކަންވާރު ރޯލު އޮޅުވާލީ މަޖިލިސް ރައީސް، މިހާރު އެ އުޅުއްވަނީ އޮޅުން ފިލުވަން ނޭނގިގެން.\nބިލު އޮތް ގޮތުން އެއް ބިލިއަން ޑޮލަރު ހުރި މީހަކު ވެސް ޒަކާތް ދައްކާކަށް ނުޖެހޭނޭ ބުނެފާނެ: ޢަލީ\nމާއްދާ 27ގެ އިމުގެ ތެރެއިން ހިޔާލު ފާޅުކޮށްގެން އަދަބުދީ ފިޔަވަޅު އަޅައިގެންނުވާނެ: އަލީ\nބޭރު ޓީޗަރުންނަށް ދޭ މުސާރަޔާއި އިނާޔަތްތައް ލިބޭނަމަ ދިވެހި ޓީޗަރުން ވެސް ލިބޭނެ: އަލީ\nހިޔާލު ފާޅުކުރުމުގެ މިނިވަންކަން ހަނިކޮށްލެވިއްޖެނަމަ މާދަމާ ހިތާމަކުރާނެ: ޢަލީ\nޢާއިލީ ވެރިކަން ނިމުނުކަމަށް ހީކޮށްގެން ތިބެވުނަސް އަދިވެސް އެކަން ބަދަލެއްނުވޭ: އަލީ\nމޮންގޯލް މީހުން ސެލްޖުކް ދައުލަތް ހިންގިގޮތަށް ބަޔަކަށް ރާއްޖޭގައި އެފަދަ ފުރުސަތެއް ދީގެން ނުވާނެ: އަލީ